
JUDRIOJO (MOBILAUS) RYŠIO PASLAUGŲ
TECHNINĖ SPECIFIKACIJA

Techniniai reikalavimai paslaugai:
	Nr.
	Parametras
	Reikšmė

	1.
	Paslaugos apibrėžimas
	Judriojo (mobilaus) ryšio paslauga

	2.
	Paslaugų teikimo sąlygos
	Paslaugos turi būti teikiamos vadovaujantis aktualiais elektroninių ryšių paslaugų teikimą reglamentuojančiais Lietuvos Respublikos teisės aktais.

	3.
	Paslaugų teikimo technologija
	Tiekėjas parenka ir pasitelkia tokią technologiją paslaugų teikimui, kad būtų patenkinti techniniai reikalavimai tinkamam paslaugų suteikimui visos Lietuvos Respublikos teritorijos ribose (momentinė duomenų perdavimo greitaveika gali priklausyti nuo konkrečios teritorijos ryšio padengimo toje vietoje ir gali skirtis nuo vidutinių reikšmių).

	4.
	Teikiamų paslaugų apimtys
	Privalo būti teikiamos ne mažiau kaip sekančios paslaugos:
Skambučių Lietuvoje atlikimas ir priėmimas;
Tekstinių pranešimų (SMS) Lietuvoje siuntimas ir gavimas;
Iliustruotų pranešimų (MMS) Lietuvoje siuntimas ir gavimas;
Tarptautinių skambučių atlikimas ir priėmimas;
Tekstinių pranešimų (SMS) į užsienio valstybes siuntimas ir gavimas;
Interneto paslaugos duomenų naudojamame įrenginyje siuntimas ir gavimas (mobilusis internetas);
Mobiliojo elektroninio parašo paslauga.
Tarptinklinio ryšio paslaugos. Paslaugos teikiamos abonentui prisijungus prie kitos (nei Lietuvos) valstybės judriojo (mobilaus) ryšio paslaugų teikėjo. Tarptinklinio ryšio paslauga sudaryta iš ne mažiau kaip sekančių paslaugų:
Skambučių atlikimas (įskaitant skambučius į kitas užsienio valstybes) ir priėmimas užsienio valstybėje;
Tekstinių pranešimų (SMS) siuntimas ir gavimas užsienio valstybėje;
Iliustruotų pranešimų (MMS) užsienio valstybėje siuntimas ir gavimas;
Interneto paslaugos duomenų naudojamame įrenginyje siuntimas ir gavimas (mobilusis internetas) užsienio valstybėje.

	5.
	Paslaugų teikimo laikas
	Visos judriojo ryšio paslaugos teikiamos nenutrūkstamai (24x7 režimu).

	6.
	Paslaugos teikimo atkūrimo laikotarpis 
	ne ilgiau nei 4 (keturios) valandos nuo pranešimo apie Paslaugų teikimo sutrikimą gavimo.

	7.
	Judriojo ryšio aprėpties zonos padengimas Lietuvoje
	Pagal viešai prieinamus duomenis internetiniame puslapyje https://www.rrt.lt/judriojo-rysio-tinklu-tiketinos-aprepties-zonos/ 
1. pagal skiltyje „GSM (2G)“ pateikiamus duomenis ne prastesnio nei silpno lygio signalo padengimas turi užtikrinti ne mažiau nei 97 % Lietuvos Respublikos teritorijos padengimą.
2. pagal skiltyje „LTE(4G)“ pateikiamus duomenis ne prastesnio nei silpno lygio signalo padengimas turi užtikrinti ne mažiau nei 93 % Lietuvos Respublikos teritorijos padengimą.

	8.
	Minimali užtikrinama duomenų perdavimo greitaveika Lietuvoje
	Vidutinė gaunamų duomenų greitaveika ne mažiau nei 45 Mb/s;
Vidutinė siunčiamų duomenų greitaveika ne mažiau nei 15 Mb/s;
Vidutinė delsa ne daugiau nei 65 ms.
(pagal matuojamus ir viešai skelbiamus tinklalapyje www.rrt.lt kokybės parametrus, visų reikalaujamų parametrų matavimo metai turi būti vienodi, vėliausi publikuojami metai).

	9.
	Pagrindinių ryšio paslaugų rinkinys vienam abonentui
	Vieno abonento SIM kortelei už fiksuotą abonentinį kalendorinio mėnesio mokestį turi būti teikiamos ne mažiau kaip sekančios paslaugos:
Neribotas kiekis skambučių Lietuvoje atlikimas ir priėmimas;
Neribotas kiekis tekstinių pranešimų (SMS) Lietuvoje siuntimas ir gavimas;
Neribotas Iliustruotų pranešimų (MMS) Lietuvoje gavimas;
Neribotas tarptautinių skambučių priėmimas;
Neribotas tekstinių pranešimų (SMS) į užsienio gavimas.

	10.
	Interneto paslaugos siunčiamų ir gaunamų duomenų kiekio planai
	Kartu su pagrindiniu ryšio paslaugų rinkiniu gali būti pasirenkamas vienas iš duomenų planų, kuris suteikia ne mažesnį nei nurodytą duomenų kiekį per kalendorinį mėnesį:
a) ne mažiau nei 5 GB/mėn.
b) ne mažiau nei 10 GB/mėn. 
c) ne mažiau nei 20 GB/mėn. 
d) ne mažiau nei 50 GB/mėn.
e) neriboti GB/mėn.
Išnaudotų duomenų kiekis turi būti atvaizduojamas ne didesniu nei 100 MB tikslumu. Išnaudojus pasirinkto plano duomenų kiekį, papildomo GB kaina nurodyta konkretaus pirkimo pasiūlyme. Papildomas duomenų kiekis turi būti atvaizduojamas ne didesniu nei 100 MB tikslumu, apmokestinamas ne didesniu nei 1 GB tikslumu.
Pagal Užsakovo prašymą Tiekėjas turi apriboti maksimalų mėnesinį  duomenų kiekį, kuris negali būti mažesnis, nei pasirinkto plano duomenų kiekis. Tokiu atveju mokestis už nustatyto duomenų kiekio limito viršijimą negali būti skaičiuojamas.
Visų planų greitaveika (įskaitant papildomai naudojamus duomenis, išnaudojus pasirinkto plano mėnesio kiekį) neturi mažėti ar būti ribojama priklausomai nuo išnaudotų duomenų kiekio.

	11.
	Papildomos paslaugos
	Paslaugų teikėjas pagal užsakovo pateiktą užsakymą privalo teikti ne mažiau kaip sekančias balso ir ryšio paslaugas:
Mobilaus kvalifikuoto elektroninio parašo paslaugą (gali būti teikiama už papildomą mokestį, užklausų žinučių kiekis Lietuvoje neturi būti ribojamas ir papildomai apmokestinamas)
Numerio perkėlimo iš kito operatoriaus paslaugą (nemokamai, perkeliamas numeris neturi turėti galiojančių terminuotų įsipareigojimų esamam operatoriui)
Skambučio laukimo paslaugą (teikiama nemokamai, paslauga užtikrina vykstančio pokalbio metu informavimą apie kitą įeinanti skambutį su galimybę atsiliepti į jį)
Skambučių nukreipimo paslaugą (teikiama nemokamai, paslauga užtikrina galimybę nukreipti į kitą naudotojo nurodytą telefono numerį
Sudaryti galimybę Abonentams naudotis Lietuvos Respublikos teisės aktuose nustatytomis Vyriausybinio ryšio paslaugomis, kurios numatytos tiekėjo sutartyje su Vyriausybinių ryšių centru.

	12.
	Virtualios SIM kortelės (eSIM) paslauga
	Tiekėjas privalo turėti galimybę teikti virtualios SIM kortelės paslaugą (toliau - eSIM). eSIM paslauga privalo užtikrinti visų šioje techninėje specifikacijoje nurodytų pagrindinių paslaugų, duomenų perdavimo paslaugų ir papildomų paslaugų, išskyrus mobilaus kvalifikuoto elektroninio parašo paslaugą (atitinkamai šios techninės specifikacijos lentelės 4,10 ir 11 p.) teikimą. eSIM naudojimas ar paslaugų teikimas, naudojant virtualią kortelę (eSIM) nėra papildomai apmokestinamos. Paslaugos, naudojant virtualią (eSIM) kortelę, gali būti teikiamos tik jeigu užsakovo techninė įranga aparatiniame lygyje palaiko šį funkcionalumą. Užsakovas turi teisę bet kada nemokamai pakeisti fizinę SIM kortelę į virtualią (eSIM) arba atvirkščiai, bet ne dažniau nei 1 kartą per mėnesį.

	13.
	Kitos susijusios paslaugos
	Sutarties pagrindu užsakovas gali įsigyti ir kitas susijusias paslaugas. Kitos susijusios paslaugos - tokios paslaugos, kurios yra susijusios su paslaugomis ir/ar būtinos tinkamam paslaugų suteikimui (pvz. galimybė sumokėti SMS žinute už automobilio stovėjimą, galimybė skambinti trečioms šalims trumpaisiais numeriais (pvz. pagalba, taksi, bankams),  balso paštas, ir kitos su pirkimo objektu susijusios paslaugos). Kitų susijusių paslaugų apmokėjimas vykdomas už praeitą kalendorinį mėnesį faktiškai suteiktas susijusias paslaugas pagal paslaugų teikėjo oficialiame internetiniame puslapyje viešai paskelbtus įkainius.

	14.
	Paslaugų valdymas
	Paslaugų teikėjas turi sudaryti galimybę Užsakovo atsakingiems asmenims nuotoliniu būdu administruoti paslaugų užsakymą vartotojams.
Turi būti galimybė nemokamai atlikti sekančias operacijas kiekvienam naudotojui:
Einamojo mėnesio sąskaitos stebėjimas realiuoju laiku (informacijos atnaujinimas ne rečiau nei kas valandą);
Galimybė matyti naudojamą paslaugų planą ir išnaudotus paslaugų limitus (kai jie taikomi);
Galimybė nustatyti ir keisti paslaugų naudojimo limitus;
Galimybė matyti visas įjungtas ir išjungtas papildomas paslaugas;
Galimybė užsakyti ir atsisakyti papildomų paslaugų;
Galimybė suformuoti ir parsisiųsti vartotojų pokalbių išklotines.
Galimybė blokuoti papildomų mokamų paslaugų naudojimą konkrečiam vartotojui.

	15.
	Darbo vietų prijungimas 
	Tiekėjas turi pateikti tiek fizinių SIM kortelių, kokiam abonentų skaičiui užsakoma paslauga. Fizinė SIM kortelė turi būti universalaus dydžio – t.y. be papildomų įrankių ar įrangos turi būti galimybė naudoti Standard SIM ir Micro SIM, ir Nano SIM įrenginiuose. Fizinio SIM kortelės sugadinimo arba praradimo atveju, Tiekėjas pakeičia kortelę, kurios kaina įtraukta į pasiūlymo kainą. Paaiškėjus SIM kortelės gamykliniam defektui, Tiekėjas privalo nemokamai atlikti jos pakeitimą. Paslaugų teikėjas privalo pateikti prisijungimo prie trumpųjų pranešimų apdorojimo centro ir interneto nustatymus.

	Aplinkosauginiai reikalavimai

	16.
	Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 ,,Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktuali redakcija 2022 m. gruodžio 13 d. įsakymas Nr. D1-401) 4 punktu, pirkimas laikomas žaliuoju, nes tenkina 4.4.4.3 papunktyje nustatytą sąlygą: prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai.



